b'\n_START_ARTICLE_\nM24 Chaffee\n_START_SECTION_\nZgodovina\n_START_PARAGRAPH_\nDo leta 1942 je bilo jasno, da je top kalibra 37\xc2\xa0mm \xc5\xbee zastarel. Zato so na\xc4\x8drtovali njegovo zamenjavo s topom 75\xc2\xa0mm. Top so name\xc5\xa1\xc4\x8dali tudi na lahke tanke, vendar se je name\xc5\xa1\xc4\x8danje na tank M5 Stuart ponesre\xc4\x8dilo. Nov model je predlagal Cadillac. Do leta 1943 so usposobili prvi prototip, ki je imel nekaj podobnosti s tankom M5. Glavna sprememba na tem tanku je bila kupola in mo\xc4\x8dnej\xc5\xa1i top._NEWLINE_Projekt se je za\xc4\x8del aprila 1943, imenovan T24. Cadillac je tank razvijal skupaj s General Motors. Najve\xc4\x8dje napore vlo\xc5\xbeili v te\xc5\xbeo tanka. Da so tank ohranili la\xc5\xbeji od 20 ton, so oklep postavili \xc4\x8dim bolj pod kotom. Tako je oklep lahko ostal dovolj tanek in njegova debelina ni presegala 25\xc2\xa0mm. Razvili so tudi nov la\xc5\xbeji top 75\xc2\xa0mm. Razvili so ga iz topa, ki se je uporabljal na bombniku B-25H Mitchell. Top je imel enake balisti\xc4\x8dne lasnosti kot top M3, vendar je imel tanj\xc5\xa1o steno cevi in druga\xc4\x8den polnilni sistem._NEWLINE_Prvi tank je bil kon\xc4\x8dan 15. oktobra 1943. Leta 1944 so tank preimenovali v M24. Delali so ju na dveh mestih, v podjetju Cadillac in v podjetju Massey-Harris. Do konca proizvodnje avgusta leta 1945 je bilo narejenih 4731 tankov. Nekateri od njih so bili dostavljeni britanski vojski._NEWLINE_Prvi tanki M24 so pri\xc5\xa1li v Evropo konec leta 1944. M24 so bili namenjeni da zamenjajo tanke M5, vendar jih je pri\xc5\xa1lo premalo in prepozno, da bi naredili zamenjavo. Tank tudi ni bil resna gro\xc5\xbenja Nem\xc5\xa1kim tankom, vendar je vsaj s svojim ve\xc4\x8djim topom posadki dal mo\xc5\xbenost da se bori nazaj._NEWLINE_M24 se je boril tudi v korejski vojni. Bil je prvi ameri\xc5\xa1ki tank, ki je se je boril proti korejskim tankom T-34.'